section_heading: Životopis
paragraph_text: Otto Englander je rođen 17. veljače 1906. godine u Tuzli. Sin je tuzlanskih Židova Bele Englender i Gisele Lisska. S dvadeset godina starosti napušta Tuzlu i odlazi u Sjedinjene Američke Države gdje završava umjetničku školu Chester School u New Yorku. Po završetku obrazovanja uputio se u Los Angeles, gdje je postao dio kreativnog tima Walt Disneya, u vrijeme kada je ovaj studio razvijao neke od najvećih animiranih hitova u povijesti.